Com ens determina el microbioma | La Clau - Revista gratuïta del Maresme\nEstudis recents donen xifres aclaparadores sobre els organismes unicel·lulars que viuen al nostre cos, fins a 40 bilions. Principalment són bacteris, però també fongs, virus i altres microbis. El que s’anomena el microbioma humà, segons els estudis científics, ha evolucionat amb nosaltres durant milions d’anys, realitzant alhora funcions essencials per a la nostra supervivència com a espècie. Aquest paper tan destacat en la nostra vida ha fet que se’l consideri el darrer òrgan humà.\nTambé es coneix ben poc sobre la seva biodiversitat i la funció que té en la nostra salut. Se sap que les espècies que hi ha al microbioma varien d’una persona a una altra, fins i tot en una mateixa persona al llarg de la seva vida. Els investigadors treballen per veure com es pot aprofitar aquest conjunt de microorganismes per millorar la nostra salut i combatre les malalties.\nAlguns dels àmbits en els quals s’investiga el microbioma són la lluita contra la sida, la seva relació amb l’embaràs, l’obesitat i diabetis de tipus 2, i també per poder entendre com certs bacteris intestinals poden afectar la gana.\nEl Dia Mundial del Microbioma és el 27 de juny, quan es commemora la importància dels microbis per preservar la salut dels éssers humans i la sostenibilitat del planeta a llarg termini.


El diari de Tavernes: El pardalet anuncia que Tavernes va a Fitur\nEl pardalet anuncia que Tavernes va a Fitur\nEstem sorpresos amb la falta de previsió del govern de Tavernes. Hui a les 6 del matí hem publicat un post sobre Fitur i el silenci sobre la presència de Tavernes a la fira.\nA les 9.12 ja tenim la informació que voliem, publicada com no a la web oficial de Compromís que cada volta pareix més la de l'Ajuntament.\nVolem parlar sobre tres coses que ens han cridat l'atenció:\n1. L'anunci de que l'Ajuntament de Tavernes acudirà a Fitur sols s'ha fet pública a la web del pardalet. Si busquem a la web de l'Ajuntament, res de res. Ni com a noticia destacada ni dins de l'apartat de turisme. Com sap el pardalet que l'alcalde i Llàcer van a Fitur? Que mal pensats som.\n2. A la web de Compromís anuncien també en boca del sr Llàcer que s'han editat 3000 exemplars turístics, però no sabem si el disseny és nou, un existent ni què diu el fullet. A la web de Tavernes tampoc podem trobar una mostra en PDF per a consultar-lo nosaltres o els turistes que vinguen a Tavernes.\n3. I el tercer punt, i el més sagnant de tots, és la demostració que el sr Llàcer no sap el que té a sa casa. ...Perque puguen conéixer l'oferta de l'única platja de la Valldigna, una platja familiar... diu amb tota la poca vergonya. La Valldigna té dos platges: la de Tavernes i la de la Goleta. Ambdues al terme municipal de Tavernes. Esperem que el fullet no haja sigut redactat pel sr Llàcer perquè el turisme està en unes mans...\nTotes estes coses no fan més que demostrar la falta de previsió d'un govern i un alcalde que pensa més en les seues primàries que en el seu poble. No obstant, de segur que al aplegar a Madrid vorem fotos de tots ells davant l'stand de Tavernes de... l'any passat?\nPublicat per El diari de Tavernes a 10:40\nEtiquetes de comentaris: #jordinoemrepresenta, turisme, Vergonyes\nAnònim 27 de gener de 2015 a les 16:41\nLo millor és com tracten de desestacionalitzar la plaja. Després de falles amb la falla de la platja que organitzen els comerciants i en un futur rutes medioambientals que dissenyaràn en el taller d'ocupació. Com porten això a FITUR, Tavernes farà el ridícul més gran de la seua història\nAnònim 27 de gener de 2015 a les 17:14\nSr.del PP que no os enterais....Las noticias hay que buscarlas bien, en el foro adecuado, no en el Ayuntamiento.¿ Para que quereis un PDF? ¿El Sr Llacer ya os contará, si sois buenos, que folleto se lleva.... Igual incluso escrito en Español ¿quien sabe?... de estos de Compromís podeis esperar cualquier cosa y a lo que a vosotros os parece improvisación, inactividad y no se que mas, a ellos les parece eficacia y capacidad de los Srs Llacer y Jordi Juan. Cuestión de punto de mira.\nDisculpen que frivolice sobre el tema, pero o uno es sarcástico o se pone a pedir #Jordidimisio\nAnònim 27 de gener de 2015 a les 17:26\nTinc vergonya aliena per com està frivolitzant el nostre ajuntament amb un tema tan important com és l'impuls i dinamització de la nostra Platja. Sr Alcalde, com a ciutadà em permet jutjar el tractament que està donant a la platja. Pitjor impossible i com arriben eleccions quelcom hi haurà que hacer,... Fitur és la solució... Un poc de rigor Sr alcalde i Sr Llacer i no posen en ridicul al poble.\nAnònim 27 de gener de 2015 a les 18:07\nSi, si, anem a Fitur, pero este matí tots els alcaldes de la Valldigna a excepció del Jordi, en la inauguració del Palau de l'Abat (perque Agusti Pascual també anat). No sap que el major atractiu turistic es el Monastir?\nAle billets de l'Ave i de turisme a Madrid?\nAnònim 28 de gener de 2015 a les 14:30\nPardalot, és pardalot. Pardalet és el fill que té a l'ajuntament.\nAnònim 28 de gener de 2015 a les 21:34\nÉs molt dur veure com es ningunea el sector turístic.\nHem vist burlar-se dels agricultors i com els camins es deterioren sense que es faça res.\nPer favor, no es riga més dels ciutadans de Tavernes i si s'ha d'anar a València ... ja i deixe'ns tranquils.\nL'alcaldia de Tavernes només ha sigut un trampolí per a una alcalde que no volia ser un jornaler de la política.\nAlcalde Jordi, no ens faces més mal i vés-te ja.


Taula de diàleg - Prevenció Trastorns Conducta Alimentària - Agència Catalana del Consum - Web de l'Agència Catalana del Consum\nInici > Agència Catalana del Consum > Taula de diàleg - Prevenció Trastorns Conducta Alimentària\nLa Taula de Diàleg neix resultat de la sol·licitud que fa l’Associació contra l’Anorèxia i la Bulímia a l’Agència Catalana del Consum (ACC) per vetllar i intervenir en aquells factors socials i de consum que impacten en la proliferació d’aquestes malalties. El principal objectiu de l'ACC és "la defensa de les persones consumidores i el primer dels drets, és la salut i la seguretat". L’Agència Catalana del Consum des de maig de 2012 impulsa i coordina la creació d’una Taula de Diàleg per a la Prevenció dels Trastorns de la Conducta Alimentària en la qual implica representants dels diferents departaments de la Generalitat de Catalunya, del sector empresarial, de fundacions privades de promoció de la salut i del món universitari.\nLa taula de Diàleg per a la prevenció dels trastorns del comportament alimentari neix el maig del 2012 amb 3 objectius generals:\n1. Construir entre tots els sectors una imatge corporal positiva i saludable a partir de fomentar un ideal de cos basat en la salut i el benestar, i no pas en l’aparença.\n2. Treballar de manera coordinada els diferents sectors (sanitari, educatiu, empresarial, mitjans) per dissenyar estratègies realistes per a la prevenció d’aquestes malalties.\n3. Traslladar el debat a la societat en general per sensibilitzar sobre la importància de prevenir el greu problema dels trastorns de la conducta alimentària i en general els trastorns relacionats amb la imatge i el pes.\nPer poder assumir aquets objectius es van crear 4 comissions de treball especialitzades en 4 àmbits diferents:\nImatge corporal i moda\nProtecció a la Infància i Seguretat a Internet\nHàbits i estils de vida saludables: alimentació i nutrició\nFactors socioculturals i mitjans de comunicació\nInstitucions i entitats presents a la Taula de Diàleg\nSimposi “Anorèxia i Internet” Estem indefensos davant els perills de la xarxa?. Durant l’any 2015, la Taula de Diàleg per a la prevenció dels Trastorns de la Conducta Alimentària ha centrat les seves actuacions en evitar la promoció dels trastorns de la conducta alimentària (TCA) a Internet. Com a fruit d’aquest treball, es va fer el Simposi “Anorèxia i Internet” per exposar la feina que es fa des dels diferents àmbits, així com les recomanacions adreçades als col·lectius professionals pel que fa a la prevenció i resolució d’aquesta problemàtica. Veure la notícia.\nPresentació de l'informe "Trastorns alimentaris i hàbits de cerca a internet". La Taula de Diàleg per la prevenció dels Trastorns de la Conducta Alimentària presenta l'informe "Trastorns alimentaris i hàbits de cerca a internet". El 60% dels pacients d'anorèxia i bulímia busquen en la seva primera cerca a internet continguts "no saludables". Veure la notícia.\nSessió plenària de la Taula de Diàleg pels TCA. Dimarts 27 de gener de 2015 s'ha reunit a la Sala Cotxeres del Palau Robert, el ple de la Taula de Diàleg pels Trastorns de la Conducta Alimentària, presidida per la sra. Helena Rakosnik, i coordinada pel director de l’Agència Catalana del Consum, Alfons Conesa. En aquesta primera sessió plenària d'enguany s'han presentat els resultats obtinguts durant el transcurs del passat any 2014 i els objectius per aquest 2015.\nDecàleg: versió catalana | versió anglesa\nEl director de l'ACC, Alfons Conesa, participa a la taula rodona "Anorèxia i Publicitat"\nNeix un nou portal per ajudar joves, famílies i professionals a prevenir els trastorns de la conducta alimentària\nLa Taula de Diàleg per a la prevenció dels trastorns del comportament alimentari presenta el seu full de ruta per al 2013\nCampanya contra els trastorns de la conducta alimentària\nTrastorns conducta alimentària - Canal Salut


Rússia suspèn el tractat d'armes nuclears de mitjà abast amb els Estats Units - Regió7 :: El Diari de la Catalunya Central\nRússia suspèn el tractat d'armes nuclears de mitjà abast amb els Estats Units\nMoscou ha anunciat que fabricarà míssils hipersònics terrestres però que no els desplegarà si Washington no ho fa Els EUA van suspendre un tractat de control d'armes nuclears establert en temps de la guerra freda\nEl president de la Federació de Rússia, Vladimir Putin, en una reunió amb els seus ministres alexeiX Nikolsky/Reuters\nEl president de la Federació de Rússia, Vladimir Putin, en una reunió amb els seus ministres\nEl president de Rússia, Vladímir Putin, va anunciar ahir la suspensió de les obligacions de Rússia envers el Tractat de control de Forces Nuclears d'Abast Intermedi (INF) en resposta a l'ultimàtum de sis mesos donat pels Estats Units, que ahir va anunciar exactament la mateixa mesura, així com l'inici del seu procés de retirada del tractat, que acabaria l'agost d'enguany.\nEncara que el mandatari va indicar que Rússia no té intenció d'iniciar una carrera armamentística, es va mostrarr favorable a la proposta formulada pel ministeri de Defensa del seu país per iniciar el desenvolupament d'un nou míssil supersònic de mitjà abast, segons un comunicat recollit per l'agència oficial de notícies russa RIA Novosti.\nEl president de Rússia ha acusat els Estats Units de violar els termes de l'acord, signat per tots dos països el 1987, i ha sol·licitat una inspecció internacional de l'arsenal nuclear nord-americà, en resposta a les mateixes acusacions formulades ahir pel seu homòleg nord-americà, Donald Trump.\nA més, ahir, el ministre d'Exteriors de Rússia, Sergei Lavrov, va acusar els Estats Units d'haver estat el primer país en violar, el 1999, el Tractat de control de Forces Nuclears d'Abast Intermedi (INF) que els dos països han suspès en els últims dies.\nEl ministre ha assenyalat que Washington va fer servir dianes en forma de coet per provar el seu sistema defensa antiaèria i el 2014 va començar a desplegar llançadores MK-41 a Europa aptes per llançar míssils de mitjà abast Tomahawk.\nL'INF, subscrit el 1987, ajuda a protegir la seguretat d'Estats Units i dels seus aliats a Europa i Àsia, iprohibeix que Estats Units i Rússia produeixin un míssil de creuer llançat des de terra amb un abast de 450 fins a 5.600 quilòmetres.\nTambé ahir el ministeri de Defensa rus va revelar la imatge satèl·lit d'una planta de la corporació militar dels Estats Units Raytheon ,que, presumptament, va ser començada el 2017.\nEl president rus, Vladímir Putin, ahir, va donar a conèixer que Rússia fabricarà nous míssils, fins i tot hipersònics terrestres. Putin va manifestar la voluntat en una reunió ministerial.\nTot i això, Rússia ha intentat deixar clar que té oberta la via del diàleg amb l'Administració de Donald Trump per mantenir el Tractat de control de Forces Nuclears d'Abast Intermedi (INF). Això no obstant, Moscou ha deixat clar que no mourà cap fil per tornar a un tractat que va contribuir al final de la guerra freda.\n«Els socis nord-americans van anunciar que suspenien la seva participació en el tractat, doncs també ho farem nosaltres», va declarar Putin, en una reunió televisada amb els ministre d'Exteriors, Serguéi Lavrov i, Defensa, Serguéi Shoigu.\nTot i la tornada a la fabricació d'armes nuclears de mitjà abast, Putin va anunciar que no desplegarà armes de curt i mitjà abast sempre que Estats Units no ho faci. A més, ha apuntat que les decisions no arrossegaran Rússia a una nova carrera armamentística. Es tracta d'un fet que, segons ell, no augmentarà el pressupost per a Defensa, sinó que l'ajustarà a les necessitats de la potència.


L’Ajuntament centrarà l’acció en eradicar la demanda i perseguirà consumidors i proxenetes\nACN Calafell 18-09-2019 17:29 Lectures 4864\nUna noia prostituta a l'N-240 entre Tarragona i Valls, tapant-se amb un paraigua sota un sol de justícia, a l'alçada de la rotonda d'accés a Perafort\nL’Ajuntament dissenyarà una campanya periòdica per sensibilitzar i convèncer la població que la prostitució és igual a violència de gènere i explotació sexual de les dones. La intenció és donar visibilitat “a l’anomenat eufemísticament ‘client’, sempre en l’anonimat i justificat socialment, buscant deslegitimar socialment i pública els prostituïdors, protagonistes, actors responsables i còmplices actius en aquesta forma de violència de gènere”, segons assenyala el consistori en un comunicat.\nAlhora, l’Ajuntament exigirà al govern espanyol i a la Generalitat “que s’expliqui realment la llei, perseguint el tràfic de dones i persones, i els proxenetes que estan campant pels seus furs en els clubs i bordells de carretera que tothom coneix”.\nEn col·laboració amb les administracions, l’Ajuntament assegura que centrarà l’acció en l’eradicació de la demanda de prostitució. Així, promourà la denúncia, persecució i penalització dels consumidors de prostitució i dels proxenetes. A més de les multes, s’exigirà al govern espanyol que estableixi de forma urgent una normativa que penalitzi, com a Suècia, “els homes que compren dones amb finalitats de comerç sexual, amb penes de presó de fins a sis mesos i multa”.\n“El nostre Ajuntament, seguint l’exemple de la normativa sueca, en cap cas dirigirà la seva acció contra les dones prostituïdes, ni pretendrà la seva penalització o sanció. En col·laboració amb l’administració central i autonòmica, proveirà de fons per a serveis socials integrals que siguin dirigits a qualsevol prostituta que desitgi deixar aquesta ocupació”, relata l’acord.\nD’altra banda, el consistori prohibirà la publicitat de prostitució en tots els suports publicitaris existents en el terme municipal i en els mitjans de transport urbà, i no contribuirà amb aquells mitjans de comunicació que la promoguin. En aquest sentit, promourà una normativa que impedeixi als mitjans lucrar-se amb l’explotació sexual de les dones oferint serveis sexuals en anuncis o publicitat,


Estrena d’Estralls de la jove cia Escomesa – Butaka Teatre Jove\nIniciDestacatsEstrena d’Estralls de la jove cia Escomesa\nEstrena d’Estralls de la jove cia Escomesa\nDestacats / General / Notícies\nUna companyia integrada per joves de 18 a 24 anys interpreta un text brillant sobre els efectes de la guerra.\nLa Cia. Escomesa està integrada per nois i noies d’entre 18 i 24 anys que van iniciar-se en les arts escèniques durant els seus anys d’alumnes a l’IES Joan Mercader d’Igualada, sota el guiatge de la professora de teatre Tàtels Pérez. Després del seu pas per l’institut, creen aquesta companyia de teatre amateur fruit de les ganes de seguir fent teatre i de prendre-s’ho seriosament, i ho fan també sota la direcció professional de la mateixa Tàtels Pérez. Malgrat que cap d’ells ha fet del teatre la seva professió, tots comparteixen l’interès per les arts escèniques tant com a actors com a espectadors.\nEl seu primer projecte és Estralls, un text brillant de Jordi Casanovas sobre els efectes reactius i destructors de la guerra. En un conflicte bèl·lic indefinit s’entrecreuen les històries i les vides de nou personatges que encaren els estralls de la guerra com poden. Explicades amb una narració no lineal, l’espectador haurà d’anar encaixant totes les peces per configurar la història dels protagonistes. Estralls és una paràbola sobre la capacitat anorreadora de qualsevol guerra, a més d’una reflexió sobre la identitat pròpia, sobre quins factors i elements determinen el desenvolupament de la personalitat de l’individu.\nEs podrà veure al Teatre de l’Aurora d’Igualada el 3 de juny a les 21h i el 4 de juny a les 19h\nCOMPREU LES ENTRADES ON-LINE\nLa directora Tàtels Pérez és llicenciada en art dramàtic i postgraduada en Pedagogia del taller de teatre per l’Institut del Teatre de Barcelona. Actualment forma part de la companyia Les Llibertàries amb qui va estrenar Llibert el 2013 i que ha fet diverses temporades a Barcelona, Madrid, gira per Catalunya i per Espanya. Obra guanyadora de dos Premis Butaca, Premi de la Crítica Serra d’or i finalista dels Premis Max de teatre.\nclub butakaigualadajovesteatre jove


CARPE DIEM: Com en la nit, les flames...\nPublicat per Fina a 11:29\nClidice 6 de julio de 2009, 13:46:00 CEST\nfes-nos-en cinc cèntims :)\nFina 6 de julio de 2009, 14:39:00 CEST\nPodràs esperar al setembre? :-)\nClidice 6 de julio de 2009, 22:44:00 CEST\nd'acord :) ara tinc Impost de Societats, Comptes Anuals i IVA, després me'n vaig de travessa no sé quants dies, o sigui que si, em puc esperar :D\nFina 6 de julio de 2009, 22:55:00 CEST\nEra un post sobre poesia russa, però atés que ets tu, et deixaré fer publicitat de la teva tasca professional i personal.\nEt demano que no es torni a repetir.Gràcies.:-)\nClidice 7 de julio de 2009, 9:27:00 CEST\nD'acord Fina Fontrodonovna, спасибо ^^ (spazibo)\nAnónimo 7 de julio de 2009, 9:51:00 CEST\nEsperem fins al setembre...\nFina 7 de julio de 2009, 10:21:00 CEST\nRamon, benvingut al bloc,\nGràcies per venir fins aquí i gràcies també per esperar.\nFina 7 de julio de 2009, 12:42:00 CEST\nMontserrat Vilardosa, els noms no es tradueixen mai.\nSón més macos tal i com els nostres pares els van triar.\nPer a mi, mil vegades més.\nFina 8 de julio de 2009, 19:05:00 CEST\nGràcies Clidice per esperar.:-)\nDe moment promet intensitat i profunditat.\nManel Aljama 18 de julio de 2009, 16:46:00 CEST\nLa poesia no és la meva especialitat però. Tot i que a l'institut, fa anys, és clar (ara no), ens vam fer empassar-nos al Foix i al Carles Riba, jo emb vaig quedar amb Martí i Pol. Coses de l'edat. Gràcies a tot això crec que sóc capaç de fer un comentari de text i també, reconèixer una exquisita aportació literària com aquesta. Sento que et posis vermella. No és pas la meva intenció; crec però que tens molt bon gust literari, sí i també de la composició i l'edició. El teu bloc n'és un exemple. Això últim és reiteratiu i ho sé però no puc evitar-lo.\nFina 18 de julio de 2009, 23:42:00 CEST\nla poesia de Marti i Pol m'arriba amb la mateixa sensació de saviesa realista i clara que té la poesia de Joan Margarit.\nPersones, ambdues, que han viscut la vida sense badar, ni perdre el temps.\nParaules dures, franques i punyents les seves. Que ens sacsegen per ser absolutament certes i clarividents.\nGràcies novament, Manel, per les teves paraules.Estic molt contenta que hagis tornat a venir fins aquí per fer una ullada al bloc i deixar el teu comentari.


Mini-Hotel Ivanchich Yakutsk Rússia - Ofertes d'hotels amb els MILLORS DESCOMPTES EN LÍNIA\nUlitsa Ordzhonikidze 5/1, Tsentralny, Yakutsk, Rússia, 677000 - Veure al mapa\n"Best location in town Very confortable room, very clean and..."\nConvenientment situat a Yakutsk, Hostel Ivanchich és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHostel Ivanchich ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, transport hotel/aeroport, servei de bugaderia, cuina compartida per garantir el més gran comfort possible als seus clients.\nL'ambient de Hostel Ivanchich es reflexa en cada habitació. calefacció, ventilador, aparell de televisió LCD/pantalla de plasma, TV satèl•lit/cable, bany compartit són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Hostel Ivanchich no troba competidors en cap categoria.\nTots els tipus de viatgers (36) Parelles (3) Viatgers en solitari (31) Grups (2)


Selesa Homestay Malacca Malàisia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSelesa Homestay239. Jalan Melaka Raya 1,, Melaka Tengah, Malacca, Malàisia, 75000 - Veure al mapaSelesa HomestayVeure més fotosVeure més fotosVeure totes les 8 fotosVeure al mapaParticularitats que li encantaranaire condicionataparcament de cotxes\nDistàncies i informació bàsicaaeroports a prop10 kmAeroport de Batu Berendam (MKZ)90 kmAeroport Internacional de Kuala Lumpur 2estacions de tren i autobús7 kmEstació Vella de Bus Malaccahospitals i clíniques750 mKhidmat Putratif Dnafarmàcies7 kmGuardianbotiga de conveniència950 m7 ElevenRetirada d'efectiu900 mATM\nSobre l'allotjamentDescripcióBen posicionat a Melaka Tengah, Selesa Homestay és un lloc ideal d'inici d'excursions a Malacca / Melaka. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Selesa Homestay és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com recepció 24 hores, magatzem d'equipatge, habitació familiar, servei de bugaderia, canvi de moneda. L'ambient de Selesa Homestay es reflexa en cada habitació. aire condicionat, aparell de televisió, plat de dutxa, rentadora són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Malacca / Melaka, faci de Selesa Homestay la vostra llar.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsMalai Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Aturen dos conductors a Montblanc que havien robat un vehicle a Lleida – Radio Montblanc\nAturen dos conductors a Montblanc que havien robat un vehicle a Lleida\nEls fets van tenir lloc el passat 26 de setembre\nAgents de la Policia de la Generalitat – Mossos d’Esquadra de la Unitat de Seguretat Ciutadana de la comissaria de Montblanc (Conca de Barberà) van detenir el passat 26 de setembre a Montblanc un home i una dona, de 50 i 36 anys d’edat respectivament, de nacionalitat espanyola i veïns de de les Borges Blanques (Garrigues) com a presumptes autors d’un delicte de robatori de vehicle.\nEls fets es remunten la matinada del 26 de setembre, pels volts de les 02:00 hores, quan dues patrulles de mossos i una de Policia Local van muntar un control policial conjunt a l’ N-240, a l’altura del punt quilomètric 36,5, i van aturar una furgoneta.\nUna vegada identificats els ocupants, un home i una dona, la policia va comprovar la documentació de la furgoneta i va detectar que havia estat sostreta el 25 de setembre a la localitat de Lleida (Segrià).\nPer aquests motius, els Mossos d’Esquadra van detenir els dos ocupants com a presumptes autors del robatori d’una furgoneta.\nEls detinguts van passar el 26 de setembre a disposició judicial al Jutjat de Primera Instància i Instrucció núm.3 de Valls i el jutge va decretar la seva llibertat amb càrrecs.\nLes detencions s’emmarquen dins dels dispositius conjunts que realitzen el Cos de Mossos d’Esquadra i la Policia Local de Montblanc en punts estratègics de la demarcació i les vies principals de comunicació de la zona.


Dora Bonnín (bertailaia)\nCapítol 1: Un inesperat però agraït cas\nEm vaig assabentar de la mort de la Dora Bonnín en una andana de tren, mentre mirava de cua d'ull el diari d'un senyor que també esperava el comboi per anar a Barcelona. Jo aleshores vivia en una petita població de la Costa Daurada, on m'havia refugiat després de trencar amb la meva parella. De la relació en quedava un fill de tres anys, molt ressentiment i alguns deutes. El meu estat d'ànim oscil·lava entre un suau abatiment sense dramatismes i un cinisme arrauxat i colèric (sóc escriptor), una volubilitat que em portava a emprendre tota mena de projectes literaris. Vivia al dia: feia quatre anys que no publicava cap llibre. Anava fent gràcies al cada cop més minso periodisme cultural (perdoneu la contradicció) i a diversos encàrrecs que rebia de la meva editora, que devia sentir-se una mica responsable del meu fiasco com a novel·lista. Havia estat seva la idea de publicar el meu últim llibre un mes de juny, amb una coberta horrible i després de suprimir-ne cinc capítols que tanmateix eren meravellosos, tot i això vaig preferir tornar a començar des de zero.\nAquella sobtada notícia em va crear una incertesa. Em va venir un pressentiment, aquell cognom em resultava familiar, havia d'intervenir d'alguna manera o altra. Podia ser l'oportunitat definitiva per començar a redactar el meu últim llibre (esperava que amb una mica més d'èxit que els anteriors, o com a mínim que l'editorial m'acceptes la idea). Així que la meva investigació començava en aquell moment, assegut a l'andana de l’estació.\nEn arribar a casa vaig revisar la meva antiga agenda de contactes a veure si hi havia alguna persona que s'anomenava Bonnín. I com era de costum, el meu pressentiment no fallava. Amb una lletra prou rara, difícil de llegir i escrita amb una ploma blava, vaig poder llegir el nom de "Daniela Bonnín - 652 453 769", de moment anava tot sobre rodes, només calia que aquelles dues dones, tinguessin alguna relació.\nNo vaig donar-hi massa voltes. Vaig agafar el telèfon i vaig trucar a la Daniela (tot i això em va costar unes quantes hores a poder contactar i parlar amb ella). En sentir la seva veu, encara em va resultar més familiar, al cap d'una estona vaig recordar que havíem set companys a la universitat.\nEntre plors i laments, vam mantenir una llarga conversa, que una vegada més estava anant com esperava. La Dora Bonnín era la germana petita de la Daniela.\nUn cop acabada la conversa, hi havia alguna cosa que no em quadrava del tot, ja que cada vegada que intentava aprofundir en l’assassinat d’aquella pobre dona, la suposada germana ho evitava (tot plegat una mica sospitós). Tot i això vaig aconseguir el que volia, estar dins del cas.\nL'endemà vam quedar per fer el cafè i posar-nos al dia. Em va explicar que havia parlat amb la policia i el forense, el qual havia fet una autòpsia a la Dora. Tal com m'esperava es tractava d'un assassinat amb arma blanca, aquest nou descobriment el vaig anotar a la meva llibreta, sota el lloc dels fets, el Tibidabo. Dins d'aquella llibreta faltava una cosa per encaixar, només tenia una possible assassina, la Daniela. Era el moment d'endinsar-me en el cas, i sobretot de trobar més sospitosos.\nLa meva pròxima destinació era aquell meravellós parc d'atraccions, però aquest cop hi anava sol, sense el meu estimat Enzo, el meu fill que feia mesos que no veia. Aquella vegada no es tractava d'anar a passar una bona estona sinó de conèixer els secrets més amagats d'aquell lloc de Barcelona.\nEn arribar allà, em va rebre en Guillem Cabot, un home de mitjana edat, cabells blancs i molt despentinats, vestit de manera elegant pel seu càrrec d'importància, ja que era l'amo del Tibidabo. Vam estar conversant una bona estona. D'aquella conversa vaig descobrir que la Dora havia treballat per una curta temporada allà dalt. Això em va agafar desprevingut, però el que de veritat em va crear una sensació rara, va ser que la Daniela no m'ho hagués mencionat en cap moment.\nVaig rebre una invitació de la Daniela per anar a sopar aquell dia a casa seva, era l'oportunitat perfecta per trobar respostes a aquella informació amagada. Estava sortint de casa amb una camisa de quadres quan vaig adonar-me'n que no vestia per a l'ocasió, de manera que vaig tornar a canviar-me. Em vaig posar una camisa blanca, uns pantalons negres de pinça, i unes sabates perfectes per aquell sopar. Ella em va rebre amb un vestit vermell, unes sabates de taló negres i un recollit elegant, que em va crear unes papallones a la panxa, un sentiment que feia molt temps que ja no sentia i que donava per mort.\nVam sopar un menjar exquisit del restaurant del costat de casa seva. I de mica en mica vam anar agafant més confiança. Per fi, vaig aconseguir que la Daniela es sincerés amb mi i m'expliqués tot el que de veritat sabia i creia que havia passat, allò va ser un pas important per avançar. Vaig adonar-me que el primer que faria en arribar a casa, seria eliminar el nom de Daniela Bonnín d'aquella llista.\nEl sopar es va fer curt, però era hora de tornar a casa, em va acompanyar a la porta per acomiadar-me i entre paraules i somriures, se'm va acostar i em va fer un petó inesperat però desitjat.\nbertailaia | Inici: Sobre la terra impura Comenta


Les semifinals són possibles (77-41) - Diari de Santa Coloma\nLes semifinals són possibles (77-41)\n24/03/2016 – El Cadí la Seu de Tania Pérez esclafa el Quesos El Pastor i es veu beneficiat per la derrota de Mann-Filter per seguir tenint opcions de play-off.\nEn el penúltim partit de la fase regular, el Cadí la Seu estava obligat a guanyar per tal de continuar optant a la quarta plaça de la Lliga Femenina. El conjunt de Joan Carles Pié no depèn d’ell mateix, però els partits pendents entre rivals directes de la zona alta li seguien donant força opcions d’assegurar el seu bitllet per les semifinals.\nLes lleidatanes controlarien la situació en tot moment (14-11), arribant al descans amb una renda consistent després de completar un darrer parcial de 10 a 2 (29-19). La manca d’efectius de Quesos El Pastor limitaria molt les opcions de rotació de l’equip extremeny, fet que condicionaria clarament les prestacions del CD Zamarat.\nDurant el tercer quart, les visitants es veurien clarament superades per l’omnipresència de Tamara Abalde (20 punts i 23 de valoració), jugadora que lideraria l’ofensiva d’un Cadí imparable (54-25). Amb el partit totalment sentenciat, Pié podria repartir minuts, moviment que tampoc faria que les blaves abaixessin el llistó (77-41).\nLa colomenca Tania Pérez sortiria d’inici, tancant el matx amb una estadística de 7 punts, 4 rebots i 1 assistència en 18 minuts sobre el parquet.\nA falta d’una jornada pel final de la temporada regular, el Cadí la Seu és cinquè (16/9) amb el mateix balanç que Mann-Filter, adversari que ha de visitar dissabte la pista del CB Conquero (19/6), segon. Per ser al play-off, el bloc de Tania Pérez necessita guanyar dissabte (19h) a la pista del Star Center-Uni Ferrol i que les aragoneses perdin el seu partit.\nArticle anteriorSanta Coloma se suma al minut de silenci pels atemptats de Bèlgica\nArticle següentVictòria de fe (5-4)


Consulta: per adaptar una llar d'infants es pot crear un sol fitxer de nivell alt, anomenat GESTIÓ ESCOLAR, on la finalitat és educació i gestió escolar i els col·lectius d'interessats alumnes, pares o tutors, professors, monitors i contactes, en compte de crear un fitxer per a cada col·lectiu?\nUn fitxer és un conjunt estructurat de dades personals susceptibles de tractament per a un fi determinat.\nLa finalitat i els mitjans de tractament determinen si es poden integrar les dades en un mateix fitxer o en diversos.\nEl fitxer GESTIÓ ESCOLAR pot contenir dades de tots els col·lectius esmentats, de la mateixa manera que la gestió comercial d'una empresa pot contenir dades de proveïdors, clients, contactes, fiscal i comptable, màrqueting, etc. Però les finalitats són diferents i el compliment dels principis del tractament també seran diferents per a cada cas.\nEl fitxer GESTIÓ ESCOLAR només hauria de contenir les dades d'alumnes i pares o tutors. Les dades de professors, monitors no tenen res a veure amb la gestió escolar. Aquestes dades s'haurien d'incloure en altres fitxers com EMPLEATS (o si es volen distingir dels empleats no docents, PROFESSORS I MONITORS). Els contactes no els veiem en cap cas en la gestió escolar.\nTot i que la gestió escolar de la llar d'infants inclogués les dades d'aquests col·lectius, com els referits a temes d'avaluació o comportament dels alumnes, també estaran en altres fitxers amb una finalitat diferent.\nPer al nostre procedir, els fitxers que hauria de crear una llar d'infants són:\nGESTIÓ ESCOLAR seria la matrícula, assistència, horaris, avaluacions, etc. tot el que correspon a la gestió escolar pròpiament dita. A tenir en compte que les llars d'infants han de facilitar dades de la gestió escolar al departament d'educació del Govern (autonòmic o estatal, segons el cas), o sigui que són unes dades que obliga a gestionar l'administració i que requereixen una estructura específica, generalment són formularis i informes reglats que no permeten personalització.\nALUMNES, encara que podria estar sense cap problema integrat en gestió escolar, la diferenciem perquè les dades identificatives es poden utilitzar per a finalitats d'administració sense tenir res a veure amb la gestió escolar, per exemple a recepció, per a control de monitors, llistats, etc. el que vol dir que aquest fitxer només serviria per a la identificació de l'alumne.\nALUMNES SALUT es refereix als alumnes amb problemes sanitaris, dietes, malalties, etc. No té res a veure amb la gestió escolar. I a més són dades de salut, el que exigeix ??complir les disposicions que afecten a categories especials de dades.\nPROFESSORS I MONITORS podrien estar incloses en el fitxer d'empleats, però si es realitza un tractament diferenciat (diferent finalitat de la relació laboral), s'hauria de crear aquest fitxer específic.\nIMATGES es refereix als audiovisuals que pugui produir la llar d'infants. La finalitat és diferent, ja que un pare pot decidir que no es facin fotos dels seus fills, i a més el consentiment ha de ser explícit i diferenciat dels altres per tractar imatges. Aquest fitxer ha d'incloure qualsevol col·lectiu d'interessat (alumnes, pares, professors, monitors, col·laboradors, etc.) que assisteixi a les activitats.\nCONTACTES són les persones que puguin comunicar-se amb la llar d'infants però no tenen per què pertànyer a la gestió escolar (possibles pares, alumnes, professors, monitors o persones que sol·liciten informació, etc.)\nCAMPUS tampoc es refereix a la gestió escolar, ja que aquesta activitat està oberta a altres col·lectius i generalment es realitzen en vacances.\nCal assenyalar que existiran altres fitxers no relacionats amb la gestió escolar, que també hauran de crear-se, però que com no tenen a veure amb ella ja no es detallen, per exemple EMPLEATS, CLIENTS, FISCAL I COMPTABLE, VIDEOVIGILÀNCIA, etc.\nA manera de resum, una mateixa persona (interessat) podria ser objecte de diversos tractaments (fitxers), ja que la finalitat i els mitjans de tractament varien per a cada un d'ells, però en un mateix fitxer no podem incloure tot el tractament de la llar d'infants, ja que els principis del tractament s'haurien d'especificar i demostrar per a cada tipus de tractament (fitxer) i això encara faria més complex el compliment del Reglament.\nAplicació del GDPR: Tractament de dades


Espàrrecs, una verdura de marge que ha conquerit l'alta cuina - Catalunya Ràdio\nBlancs, verds, frescos o envasats. Són un producte de plena temporada que creix de manera silvestre i també se'n cultiva\nToni Massanés 12/04/2019 - 10.00\nEls espàrrecs son diürètics, rics en fibra i tradicionalment sovint se'ls ha considerat afrodisíacs\nA casa nostra la recol·lecció comença al març i està en plena temporada durant els mesos d'abril i maig, i acaba al juny.\nEspàrrecs verds, silvestres o de marge\nD'espàrrecs verds en podem destacar de dues tipologies: silvestres i de cultiu. Després dels bolets, podríem dir que la collita d'espàrrecs silvestres o de marge és de les més populars arreu de Catalunya, ja que es troben a gran part de la nostra geografia, des dels Pre-Pirineus fins la costa.\nEl conreat és un brot immadur o turió de l'esparreguera (Asparagus officinalis). L'esparreguera es reprodueix per llavors en un planter durant un any, així es formen les arrels que es traslladen definitivament als camps. Un cop plantades, cal esperar dos anys més mentre la planta es desenvolupa (sí senyors, no es fan en un tres i no res!!). Al tercer any ja es pot fer una petita recol·lecta, després, la mateixa esparreguera produirà turions, és a dir espàrrecs, durant set o vuit anys. Sembla que ja ho feien egipcis, grecs i romans.\nEspàrrecs blancs, frescos, en pots de vidre o en llauna\nDiuen que a partir del segle XVII és quan es va posar de moda calçar-los, és a dir, soterrar-los dins de monticles de sorra perquè no veiessin el sol i es mantinguessin blancs fins a l'hora de collir-los. N'hi ha que diuen que això ja es feia a abans i n'hi ha que després. Cap el 1840, Pillmann i Daubert, dos llauners de Brunswick, a Alemanya, començaren a experimentar la manera de conservar els espàrrecs, que es conreaven en gran quantitat a l'entorn de la seva ciutat, seguint el mètode que havia desenvolupat feia uns anys el francès Appert. Van acabar fundant un negoci conserver que tindria èxit ràpidament. Ben aviat, Alemanya va començar a exportar espàrrecs enllaunats. Els espàrrecs blancs són un bon recurs per tenir a casa, van bé en amanides o com a acompanyament d'un plat principal\nA Catalunya, en produïm sobretot a la zona de Gavà\nSegons el web barcelonaesmoltmes.cat, els camps de les Sorres de Gavà sempre han cultivat espàrrecs. S'hi sol conrear una varietat blanca, allargada, de mida mitjana. Es caracteritza pel sabor lleugerament amarg a causa de les característiques del sòl del Baix Llobregat, arenós i poc compacte, i del clima, calorós durant els mesos de la collita. El podreu tastar d'aquí una parell de setmanes, els dies 26, 27 i 28 d'abril, a la Fira d'Espàrrecs de Gavà que té més de molts anys d'història, la primera es va fer el 1932. N'hi ha pocs i van buscats, però s'ho valen.\nI a fora de casa nostra, es conreen en països de clima temperat\nEls principals productors europeus són Alemanya, França, Espanya, Holanda, Bèlgica i Grècia. A la resta del món destacaríem Perú, Xina i Taiwan. A nosaltres ens n'arriben molts sobretot del Perú, on els cultiven en diferents alçades i climes, cosa que els permet produir-ne durant gairebé tot l'any.\nA nivell culinari, per què destaquen?\nEls espàrrecs son diürètics, rics en fibra i tradicionalment sovint se'ls ha considerat afrodisíacs. Tenen un atractiu punt amarg i en coure'ls desprenen un aroma sulfurós que els caracteritza. La seva textura idea seria grenyals, cuits al punt just per que s'estovin en el seu interior però mantenint la aquositat i el cruixent que n'identifica la frescor.\nEls verds, utilitzats en l'alta gastronomia des de fa anys\nSense anar massa lluny, al mateix restaurant El Bulli n'utilitzàvem no tan sols com a acompanyament o guarnició, sinó com a ingredient principal, elaborat de moltes maneres: sucs, mousse, gelats... per exemple l'espàrrec en textures (fines làmines d'espàrrec verd cru que embolicaven un sorbet del suc del propi espàrrec).\nQuina és la millor combinació amb espàrrecs?\nL'ou és potser el millor acompanyament pels espàrrecs silvestres i verds. Truites, remenats, però també saltejats o fent-los servir com a bastonets per sucar un ou passat per aigua, si us voleu lluir, combinant en dues versions: espàrrecs tan sols bullits i altres d'escaldats, empanats i fregits. També combinen bé saltats amb cues de gamba, amb un punt de botifarra negra desfeta si voleu. O amb bolets... O en arrossos cremosos...\nPel que fa als espàrrecs blancs, els alemanys se'ls mengen tebis amb mantega fosa i salmó o carn. Nosaltres amb maonesa. També són deliciosos amb salsa holandesa, una mena de maonesa calenta de mantega (tot lliga!) o fent part d'una minestra, o fent-ne un púding amb salmó fumat... O amb pernil... o en una amanida verda. O bé sols amb un raig d'oli, o bé amb un punt de bon vinagre i pebre negre són una delícia fàcil, ràpida i sana.


Tornen les exposicions Fet per mi | Biblioteca Torras i Bages\nInici / Actualitat / Tornen les exposicions Fet per mi\nTornen les exposicions Fet per mi\nDesprés dels mesos de confinament, de mica en mica la Biblioteca torna a oferir tots els serveis als usuaris.\nHem iniciat novament les exposicions de manualitats que anomenem Fet per mi, a la sala de revistes.\nAquestes exposicions es fan per a promoure el fons documental dedicat a les manualitats, que podeu trobar a la sala de revistes i per donar conèixer persones que tenen dots artístics, a les que oferim aquest espai perquè puguin exposar una mostra de les seves creacions.\nAnimem als artistes de Vilafranca i comarca a exposar el vostre art!\nAquest mes d’octubre es fa amb motiu del cinquè aniversari del Banc del Temps de Vilafranca.\nPromogut per l’Ajuntament de Vilafranca, consisteix un sistema gratuït d’intercanvi de serveis, tasques puntuals, habilitats, coneixements i relacions entre persones, que pren com a unitat de valor i de canvi: el temps. La mesura dels intercanvis és l’hora, amb independència del tipus de serveis que s’intercanviïn.\nGràcies al Banc de temps es fomenten noves formes de convivència i relació basades en la participació, intercanvi i xarxes de cooperació. Es valora a les persones i s’afavoreix al seu empoderament tant a nivell personal com professional. Formar part del Banc de temps de Vilafranca permet disposar d’oportunitats per incrementar la xarxa de contactes, facilitar l’accés al món laboral, millorar el grau d’ocupabilitat, però sobretot, afavoreix la qualitat de vida de les persones.\nEnllaç a la web de l’Ajuntament


AQUEST DIVENDRES, VISITA AL PESSEBRE VIVENT – Ràdio Sant Feliu 107.0 FM\nAQUEST DIVENDRES, VISITA AL PESSEBRE VIVENT\nBy Paul Marca|2017-12-20T16:56:37+02:0020 de desembre de 2017|Sense categoria|Comentaris tancats a AQUEST DIVENDRES, VISITA AL PESSEBRE VIVENT\nSant Feliu de Guíxols oferirà un Pessebre Vivent als Jardins del Monestir i es podrà visitar en dues ocasions, els divendres 22 i 29 de desembre, de 18 a 20h en els dos casos. L’entrada serà gratuïta. La idea va partir de l’Ajuntament, amb l’interès de crear una activitat relacionada amb el Nadal i en l’entorn incomparable dels Jardins del Monestir.\nPer tal de tirar-ho endavant l’Ajuntament compta amb la col·laboració de l’Agrupació Teatral Benet Escriba i l’Associació Festes Ganxones. La primera entitat disposa d’una dilatada experiència teatral a la nostra ciutat i arreu de Catalunya, i a Sant Feliu promou el Concurs de Teatre Amateur, així com representacions teatrals, entre les quals hi ha els Pastorets cada Nadal. Pel que fa a Festes Ganxones, la seva col·laboració també és essencial en moltes celebracions a casa nostra.\nDe moment s’estan ultimant detalls de l’escenificació del Pessebre Vivent. Es perfila el nombre de quadres nadalencs que s’hi podrà veure, i les persones i demés entitats que hi volen aportar el seu gra de sorra, però ja poden avançar que hi haurà el naixement, l’anunciació, cabres i pastors, cavalls, patges, la dona que fila, la que renta, pastorets, etc.\nPer l’alcalde de Sant Feliu, Carles Motas, la proposta de Pessebre Vivent a la ciutat s’entén com a una mostra més de la implicació i participació freqüent de les entitats en les activitats locals que, després d’aquesta primera experiència pilot, es pensa obrir a la resta d’entitats de la ciutat.\nL’ús dels jardins del Monestir, amb nombrosos indrets per usar, racons, vegetació, rampes i àmbits, faran que sigui un Pessebre Vivent lluït i que reunirà, de ben segur, un alt nombre de visitants.


CV - Redacció | Compromesos amb l'educació\nInici CV - Redacció\nPublicat per Paco Ferron Carrion el 13/10/2015 - 12:23\nLa plataforma de gestió per a centres educatius d'ensenyament musical "Gwido", que ofereix la Diputació de Barcelona, contribueix a la millora de la qualitat i a l'eficiència del servei.\nLliurats 15 plans de manteniment i auditories energètiques de centres educatius\nPublicat per Paco Ferron Carrion el 06/10/2015 - 13:26\nAmb un augment de la seva demanda, Educació de la Diputació de Barcelona ha lliurat els darrers dos mesos nou plans inicials de manteniment per a centres educatius de Castellterçol, Vilassar de Mar, Sant Cugat Sesgarrigues, Tiana, Montmeló i Matadepera, i sis auditories energètiques per a centres de Collbató i les Masies de Voltregà.\nEntrevista a Sònia Oliver: "La formació pràctica en emergències i plans d’autoprotecció és cabdal"\nPublicat per Paco Ferron Carrion el 05/10/2015 - 13:10\nL'Educ@diba es va desplaçar al Consell Comarcal del Bages per entrevistar Sònia Oliver, tècnica de protecció civil del Consell i docent del Seminari sobre plans d'autoprotecció d'escoles bressol municipals que organitza Formació en Educacióde la Gerència de Serveis d'Educació.\nAccés a altres entrevistes de Formació en Educació\nPublicat per Paco Ferron Carrion el 08/09/2015 - 10:19\nAposta pels Programes de Formació i Inserció\nPublicat per Paco Ferron Carrion el 04/09/2015 - 14:11\nA partir d'aquest mes de setembre, 34 ens locals de la demarcació oferiran els Programes de Formació i Inserció (PFI), del Departament d'Ensenyament, que compten amb el suport de la Diputació de Barcelona des del curs 2009-2010.\nAquests són programes de segona oportunitat adreçats a joves de 16 a 21 anys que no han graduat l'ESO. Proporcionen les competències bàsiques i professionals per incorporar als joves al món laboral o continuar un Cicle Formatiu de Grau Mitjà. Tenen la durada d'un curs escolar (1.000 hores) i inclouen pràctiques en empreses (230 hores) de les especialitats que s'imparteixen. Combinen la formació professional amb aprenentatges de l'entorn social, llengua, matemàtiques i TIC, de desenvolupament personal i orientació professional.\nJa tenim la nova versió d'aquesta CV\nPublicat per Paco Ferron Carrion el 09/04/2014 - 08:34\nFa dies que se'n parla i fa temps que s'hi treballa. Ara ja s'ha concretat el canvi d'aquesta CV a la versió 3.0\nAdjuntem un document guia per adaptar-se a la nova versió\nL'aspecte és diferent, però les maneres de fer són força similars als processos seguits fins ara.\nAquesta versió 3.0 recull la feina de molta gent per millorar una eina i fer-la més potent i operativa.


Taller 'Por a parlar en públic?' *NOU* | Guia BCN: agenda d'activitats, directoris i cursos de Barcelona Taller 'Por a parlar en públic?' *NOU*\nEines comunicatives i com posar-les en pràctica.\nDilluns de 20:00h a 21:00h Entrada general de: 57.75 €\nReducció i subvenció d'imports\nmateix centre. Cal inscripció prèvia.\nCentre Cívic La Cadena. Renovacions: del 16 al 20 de març.Inscripcions: a partir del 23 de març.


Cort presenta 'Et feim costat', per a fer conèixer els recursos per a víctimes de violència masclista\nLa regidora de Justícia Social, Feminisme i LGTBI, Sonia Vivas, ha presentat aquest dilluns 'Et feim costat', la campanya per a fer a conèixer els recursos municipals que les dones víctimes de violència masclista tenen al seu abast.\nSegons ha destacat Sonia Vivas aquest dilluns, «la voluntat de la regidoria és que les dones coneguin els serveis que tenen al seu abast i puguin fer ús dels mateixos per a així prevenir el feminicidi».\n«Des de l'Ajuntament posam tots els nostres recursos perquè les dones que sofreixen violència masclista no hagin de prolongar la seva convivència amb l'agressor i puguin sortir d'aquesta situació», ha continuat la regidora.\nLa necessitat de treballar sobre aquesta qüestió, han explicat des d'aquesta àrea de l'Ajuntament s'ha posat en relleu amb l'increment en la demanda d'atenció i protecció durant el període de l'estat d'alarma (tant de casos nous com de casos en seguiment i en procés).\nPer aquest motiu, ja s'han ampliat els programes d'atenció i protecció a les dones en situació de violència masclista i ara es vol posar l'accent en la millora de l'accés a la informació dels serveis d'atenció municipals, tant per a professionals com per a tota la ciutadania, amb especial atenció a aquells col·lectius més vulnerables.\nL'objectiu d'aquesta campanya, han apuntat, és donar eines per a la detecció i la prevenció de les relacions afectives abusives, els estereotips masclistes, etc.\nLa campanya 'Et feim costat'\nPel que fa a la campanya impulsada 'Et feim costat', es prolongarà fins a finals d'enguany, amb especial incidència amb la celebració el pròxim 25 de novembre del Dia Internacional contra la violència cap a les dones.\nConcretament, es preveu l'edició de cartells, la distribució de fullets informatius, contingut digital, entre altres. La difusió es farà en fins a cinc idiomes (català, castellà, francès, anglès i àrab) per a arribar a major nombre de persones. També s'ha editat una guia de recursos per a professionals.\nAquest projecte està subvencionat per l'IBDona en el marc del Pacte d'Estat contra la violència de gènere que estableix, en un dels seus eixos de treball, la prevenció a través de les accions de sensibilització de la societat.


Cindy Sherman: els (grotescos) 'selfies' de la moda\n01 de de novembre del 2020. Actualitzada 04 de de novembre del 2020 a les 12:45\nPotser hi ha poques relacions més complicades en el gran aparador de la modernitat –amb permís de l’‘amour fou’ de John Waters per la dissenyadora postatòmica Rei Kawakubo– que la que ha mantingut l’artista Cindy Sherman amb el món de la moda al llarg de les últimes quatre dècades. Un enigmàtic llegat que fins al gener celebra la fundació Louis Vuitton a París amb una aclaparadora retrospectiva que, entre altres fites sens dubte ressenyables, repassa cadascuna de les vegades que les grans firmes del luxe li van confiar la seva roba i ella, protagonista absolutista de cadascuna de les seves fotografies, les va esmicolar –junt amb les seves fantasies de bellesa i elitisme–, perquè el seu treball consisteix precisament a il·luminar l’estranyesa i els paradisos artificials que nien en l’aparença del món modern.\n«Els esforços de la gent per semblar més bonica em disgusten, l’altra banda m’interessa més», afirma l’artista\n«Els esforços de la gent per semblar més bonica em disgusten, l’altra banda m’interessa més», diu en el catàleg de l’exposició l’artista, que s’ha passat l’última dècada inaugurant retrospectives als principals museus del món. I en aquest mentrestant, també ha anat sumant nous episodis al seu sorprenent matrimoni amb el luxe. Un sector que permet que l’artista abundi en els grans ‘hits’ de les seves obsessions, i al que, al seu torn, ella aporta, amb potència d’electroxoc, tres cartes més que apetitoses per a la moda contemporània: factor xocant, llinatge artístic i dosis intel·lectualitzades de crítica.\n‘Untitle Film Stills’, treball en què il·lumina de forma inquietant els diferents clixés femenins.\nCal dir que la història entre aquests estranys companys de llit no va començar amb massa bon peu. Aquesta primera vegada, desgraciada com moltes altres primeres vegades, va tenir lloc el 1983, quan l’artista –nascuda el 1954 a Nova Jersey en una família de classe mitjana en què ben aviat va aprendre a entreveure disfuncions rere les façanes d’aparent perfecció–, ja havia sortit al circuit de l’art amb ‘Untitle Film Stills’. Una sèrie conceptual que naixia de la seva afició per disfressar-se i anar amb perrucotes i roba de segona mà tant a inauguracions artístiques com al seu lloc de telefonista en una galeria de Nova York.\nA l’esquerra, el 1983, amb un model de Gaultier per a una campanya de les botigues de Dianne Benson. Al seu costat, vestida de Dorothée Bis.\nEn aquest treball fundacional va començar a armar ja la idea que marcaria la seva obra: girar la càmera cap a si mateixa per il·luminar els nostres mons, i especialment els clixés i mandats femenins, de forma inquietant. Així, es va caracteritzar de diferents arquetips femenins sortits de les pel·lícules de sèrie B i del cine d’art i assaig europeu –la mestressa de casa, la dona fatal, la prostituta, la bibliotecària melindrosa– que, arrencats del seu context, armaven una auca desassossegant i opressiva de la feminitat. «No són autoretrats perquè no sento que estigui revelant res de mi: no és fantasia, fingiment o narcisisme, no va sobre mi», explicava l’any passat al diari britànic ‘The Guardian’.\nAmb aquests primers antecedents, a la propietària de ‘boutiques’ Dianne Benson li va semblar una bona idea encarregar a l’artista ‘cool’ del baix Manhattan una campanya amb firmes de moda com Jean-Paul Gaultier, Jean-Charles de Castelbajac i Comme des Garçons, que llavors ja començava a vendre les seves pertorbacions postapocalíptiques a preus de luxe. Però ai, explica la llegenda que l’encàrrec va disgustar la clienta, que es va trobar que les fotografies en què Sherman feia de model, estilista, fotògrafa i guionista –com ha continuat fent fins a l’actualitat– no només trepitjaven sinó que directament massacraven les promeses de felicitat i bellesa de la moda.\nUna imatge de la sèrie ‘Centerfolds’ (pàgines centrals), que va ser censurada el 1981 per la revista ‘Artforum’.\nUna destinació pitjor –el calaix dels descarts, com deia fa uns dies la revista ‘L’Obs’– va córrer el seu següent ‘twist’ amb el sector: un reportatge per a ‘Vogue’ amb peces de la firma Dorothée Bis que Sherman va declinar del pop cap a l’esperpent i que ara també es poden veure a l’exposició de París.\nTambé hi ha, per cert, altres fites seves com ‘History portraits’, en què va menysprear el cànon occidental ‘tunejat’ tal com els grans mestres havien retratat les dones; ‘Sex pictures’, potser les imatges sexuals –pròtesis genitals, jocs i vòmits– més irrealment grotesques mai exhibides, o ‘Centerfolds’, una de les fotografies que el 2011 es va convertir en la més cara de la història (3,8 milions de dòlars), malgrat que al seu dia el treball va ser censurat perquè no es va entendre que la sexualitat vulnerable que traspuaven les imatges era en realitat una crítica a la mirada depredadora masculina i a com els mitjans violenten els cossos femenins com a forma d’oci i consum.\nSherman, de summa sacerdotessa de l’‘street style’ a la revista ‘Harper’s Bazaar’.\nDesprés de les primeres desaventures amb la moda, el seu següent ‘round’ amb el sector va arribar el 1993, quan va fer una sèrie per a la revista ‘Harper’s Bazaar’ amb peces de Miyake, Balenciaga o Prada. Una altra vegada, els carruatges tornaven a aparèixer com carbasses, i la roba sumptuosa, com parracs que arrossegaven figures que semblaven convocades per una ouija. Però, aquesta vegada sí, les imatges van ser publicades i van servir de preparatori per a la fantasia grotesca que l’any següent va firmar per a la sempre ‘fora pistes’ Comme des Garçons.\nSherman, amb abric de Stella McCartney i suèter autorreferencial, desestabilitzant el binarisme de gènere, el 2019.\nDes d’aleshores, l’enigmàtica artista ha firmat més col·laboracions amb la moda que se situen en aquest punt cec entre la paròdia i l’homenatge. Així, el 2007, va treballar amb Nicolas Ghesquière (Balenciaga), en una sèrie de ‘selfies’ en què, mostrant el que la moda amaga, apareixia transmutada en aquest tipus de ‘fashion victims’ que no solen figurar en els ‘photocall’ dels famosos perquè no passen el tall de l’edat ni l’estil.\nva protagonitzar a ‘Harper’s Bazaar’ una sàtira d’una de les religions de la dècada: l’‘street style’\nTres anys després, i a la revista ‘Pop’, va revisitar clàssics de Chanel amb una cort d’Ofèlies pertorbadores que tampoc tenien ni els anys ni l’actitud estàndard. I el 2016 va tornar a aparèixer en una edició limitada de ‘Harper’s Bazaar satiritzant una de les grans religions de la dècada que expira: l’‘street style’ i la ubiqüitat de les reines d’Instagram.\nSherman –que va ser parella del músic David Byrne i va estar casada amb el videoartista Michel Auder durant 15 anys, la major part enganxat a l’heroïna– assumeix la seva celebritat tardana fidel al seu estil: no sense certa sorpresa i treballant entre les seves cases de Manhattan i els Hamptons, on conviu amb un guacamai. «Crec que disfruto fent les coses realment difícils –afirmava a ‘The Guardian’ sobre la seva també problemàtica relació amb el mercat de l’art– perquè no siguin fàcils de comprar».


Fracàs en la gestió ambiental (Vladimir De Semir)\nFracàs en la gestió ambiental\n2 min. Centre d'Estudis Ciència, Comunicació i Societat (UPF) 30/10/2020 22:08\nÉs un mal endèmic. Catalunya és un país geogràficament molt divers. El paisatge i, en general, el patrimoni natural són excepcionals. Però és un país petit i des de fa anys està sotmès a una pressió demogràfica creixent. Seria fàcil mantenir l’equilibri amb educació i sensibilitat ciutadana, i amb una gestió política ambiental adequada. Però això no passa. Hi ha un ampli sector adult que ha desenvolupat una incomprensible manca de respecte -només això: respecte!- pel medi natural.\nUn exemple: el desmesurat accés a boscos per caçar bolets, una gran tradició a Catalunya. En principi no hi hauria d’haver problemes si existís aquesta sensibilitat pel respecte al medi natural. Però no és així. I, a més a més, en molts casos s’ha convertit en un negoci per a alguns. Tots coneixem com en dies laborables apareixen camionetes amb autèntiques brigades de persones que s’escampen pels boscos i ho arrasen tot. El que era una tradició familiar i local relacionada amb l’entorn natural s’ha convertit en una activitat lucrativa per a persones alienes a aquests boscos que venen de lluny i a les quals els importa poc la protecció del medi.\nLes autoritats locals i els grups naturalistes fa anys que clamen al desert. I aquí és on falla l’altre responsable: la Generalitat de Catalunya. Cal posar ordre. Si no hi ha sensibilitat ambiental, encara que sigui entre una minoria, els gestors polítics han de prendre decisions que permetin mantenir l’equilibri natural als nostres boscos. I no ho fan.\nEm fa l’efecte que he escrit això diverses vegades en els últims anys, però els que poden i han de resoldre el problema persisteixen en no assumir la seva responsabilitat. Els polítics gestors del territori i del medi natural mostren una incapacitat total per evitar el desastre ambiental a què estem destinats. I això és només un exemple. N’hi ha molts més.


Ensenyament públic. El 24 d'octubre, vaga: Si no els aturem, no s'aturaran! - CCOO Educació Pública Ensenyament públic. El 24 d'octubre, vaga: Si no els aturem, no s'aturaran! - CCOO Educació Pública\nHome > Pública > Ensenyament públic. El 24 d'octubre, vaga: Si no els aturem, no s'aturaran!\nGestió de la vaga als centres educatius.pdf\nDocument unitari de convocatòria de vaga: 'Ni LOMCE, ni LEC, ni retallades' sobre la vaga del 24 d'octubre\nVaga general d'educació: Tenim milions de raons!\nItem Reviewed: Ensenyament públic. El 24 d'octubre, vaga: Si no els aturem, no s'aturaran! Rating: 5 Reviewed By: Federació CCOOEducació


Les comarques de Tarragona viuen un cap de setmana ple d'activitats | Aj. Altafulla\nAgenda d'activitats per realitzar al Camp de Tarragona el cap de setmana del 27 al 29 de maig\nper Albert Fuertes 26/05/2022 18:00h\nLa gastronomia és un dels grans protagonistes del cap de setmana. Altafulla comença la ruta gastronòmica 'La Xoixeta', el Morell celebra la primera fideuada popular, l'Hospitalet de l'Infant oferirà les 'tonyi-tapes' a la Tonyinada i Tarragona celebra la Festa de l'Hamburguesa al Mercat.\nUns dies que els amants del vi poden continuar gaudint de les excel·lents elaboracions que es fan al territori. Els cellers del Priorat continuen amb les portes obertes per la Fira Cellers i Tarragona continua amb les activitats de la Festa del Vi.\nTambé podreu gaudir del cicle Visions 5.1 al Museu de la Vida Rural de l'Espluga de Francolí, celebrar el 25è aniversari del Parc Central o les demostracions artístiques del territori al Tinglado 1 del Moll de Costa amb l'Expressa't.\nAgenda del 27 al 29 de maig a les comarques de Tarragona\n— Tarragona comença la Festa del Vi amb un ambiciós programa d'activitats amb tastos temàtics, cinema, música i una ruta de vins amb maridatges.\n— Durant tot el mes de maig, els cellers que van participar a la Fira del Vi de Falset obriran les portes, oferint, oferint visites i tastos als amants del vi.\n— El centre comercial de Tarragona, Parc Central, inicia els actes de celebració del 25è aniversari aquest cap de setmana.\nLa Fira Cellers i la Festa del Vi marquen un cap de setmana ple d'activitats | Laia Solanellas\n— La Tarraco Viva continua la celebració de la seva edició número 24 i estarà dedicat el paper de l'arqueologia en el segle XXI.\n— La mostra artística Expressa't munta els escenaris al Moll de Costa per promoure el talent del territori.\n— El Morell organitza la primera fideuada popular a l'esplanada del carrer Àngel Guimerà.\n— Tarragona celebrarà la primera edició de la Festa de l'hamburguesa aquest dissabte 28 de maig al matí amb promocions i degustacions.\n— L'Hospitalet de l'Infant celebra la XVI Tonyinada amb les 'tonyi-tapes', música en directe, tallers infantils i moltes sorpreses\n— El Vendrell tornarà a viure una Festa de la Bicicleta completa el cap de setmana del 27 al 29 de maig\n— Sarral viu una inusual i nocturna visita guiada pel poble per descobrir successos tèrbols i aterridors que van tenir lloc al poble.\n— El tradicional Aplec de Sardanes 'Vila del Morell' tornarà a celebrar-se aquest pròxim diumenge després de dos anys d'absència a causa de la pandèmia\n— El Festival Altacúsitc d'Altafulla dona el tret de sortida amb les actuacions de La Ludwig Band i Maria Hein.\nAnar a portada Última hora Cultura Última hora gastronomia Última hora vins Última hora agenda


HARRY I MEGHAN VAN MARXAR 'AIXAFATS' I 'PLORATS' DESPRÉS DE DEIXAR LA FAMÍLIA REIAL - REIALS\nEl príncep Harry i Meghan Markle haurien quedat 'aixafats' després de la seva sortida de la família reial.\nEl duc i la duquessa de Sussex van anunciar els seus plans per abandoneu-vos com a reials sèniors i van repartir el seu temps entre el Regne Unit i el Canadà al gener.\nVEURE:L'últim refús de Meghan Markle per 'faltar al respecte' a la reina\nEls pares del bebè Archie Harrison van assistir recentment als seus darrers compromisos reials i, segons sembla, han estat devastats.\n'Dir que van ser aixafats és una eufemització', Bazaar.com és un expert real Omid Scobie ha revelat, i ha afegit que era 'innecessàriament cruel' i que 'les coses podrien haver estat diferents si un membre de la família o dos s'haguessin defensat durant els temps més foscos'.\nScobie també ho va revelar Harry i Meghan són 'una parella molt ferida' i que és 'una ferida que trigarà a curar-se'.\nVa continuar: 'Tot i que la recent cobertura del tabloide ha fet semblar que l'oferta mitja a mitja sortida de les Sussex es tractava de voler-ho tot, la realitat era una parella que no tenia més remei que crear el seu propi canvi després de ser es va deixar defensar per si mateixos davant de circumstàncies impossibles, fins i tot durant el seu embaràs '.\nMeghan ha quedat 'aixafada' després de deixar la família reial.\n'Sabien que alguna cosa havia de canviar, però tampoc no volien deixar de donar suport a la reina. No es pot deixar de preguntar-se si les coses podrien haver estat diferents si un membre de la família o dos s’haguessin defensat durant els moments més foscos '.\n“Per a una parella que només ha volgut centrar-se en la seva feina i portar el bé al món, sembla un final cruel i innecessari de la seva vida real. Obligats a renunciar a papers dels quals estan increïblement orgullosos després de sacrificar-se tant per arribar-hi '.\nScobie, que va acompanyar la parella reial durant els últims compromisos reals al Regne Unit, va continuar revelar que Meghan no podia contenir les llàgrimes mentre s’acomiadava del personal.\nEl duc i la duquessa de Sussex van assistir al seu últim lot de compromisos reials abans de deixar el càrrec com a membres de la família reial.\n'Continuar amb la feina sempre ha estat el que ha estat per a Harry i Meghan, però darrere dels somriures de les fotos hi havia una parella vulnerable que encara fa molt mal'.\n“Tot i que les properes setmanes i mesos presentaran, sens dubte, nous reptes per a les Sussex, la parella realment sent una il·lusió pel que vindrà, que inclou la llibertat de treballar a un ritme que els convingui, deixat de ser pesat pel protocol o amenaçat per les agendes tòxiques '.\n'I tot i que s'ha especulat (incorrectament) sobre esforços comercials específics que podrien emprendre, tant Harry com Meghan estan ansiosos per quedar-se enganxats al seu treball, que encara girarà al voltant dels seus esforços humanitaris i ajudarà a amplificar les veus dels joves el món en una àmplia gamma de problemes. '\nMeghan estava plorant mentre s’acomiadava del personal.\n'El terreny pot ser una mica diferent, però les seves prioritats són exactament les mateixes que abans', va dir una font a Scobie. 'Mantenir segura la família, sobretot Archie, és el que farà que tot això valgui la pena'.\nHarry i Meghan va donar als fans un últim missatge de comiat abans que Meghan tornés al Canadà, mentre que Harry es queda al Regne Unit per ara.\nPrendre a Instagram dimecres, el duc i la duquessa van compartir dues fotografies entre bastidors de la seva recent reunió amb joves líders de la Queen's Commonwealth.\n'Compartint una captura del rodatge la setmana passada per a @Queens_CommonWealth_Trust (QCT) com El duc i la duquessa de Sussex es va reunir amb joves líders en les seves funcions de president i vicepresident ”, es deia a la llegenda.


Quina informació recull la present Política de Privadesa?\nMitjançant la lectura de la present Política de Privadesa, l'Usuari queda informat sobre la forma amb la qual el Banco de España recapta, tracta i protegeix les dades personals que pugui facilitar a través del lloc web www.bde.es i aquelles altres accessibles a través d'aquest domini (d'ara endavant, el “Lloc web”), així com mitjançant qualsevol altre formulari o canal disposat a aquests efectes pel Banco de España. Per dada personal s'entén qualsevol informació sobre una persona física identificada o que permeti determinar-ne, directament o indirecta, la identitat.\nL'Usuari ha de llegir amb atenció aquesta Política de Privadesa, que ha estat redactada de forma clara i senzilla, per facilitar-ne la comprensió i perquè l'Usuari pugui determinar lliurement i voluntària si vol facilitar les seves dades personals al Banco de España.\nAixí mateix, l'Usuari té a la seva disposició, a l'enllaç següent, el Registre d'Activitats de Tractament del Banco de España, on podrà trobar informació actualitzada i detallada sobre cadascuna de les activitats de tractament de dades personals que duu a terme el Banco de España, les finalitats i les bases de legitimació, les categories de dades personals tractades i els interessats afectats, així com les categories de destinataris als quals, si escau, podrien comunicar-se les seves dades, amb indicació de si aquestes són objecte de transferències internacionals fora de l'Espai Econòmic Europeu.\nEl responsable del tractament de les dades personals facilitades per l'Usuari a través del Lloc web i la resta de canals esmentats és el BANCO DE ESPAÑA, amb NIF Q2802472G, domicili a Calle Alcalá núm. 48, 28014, Madrid, Espanya, i telèfon 913 385 000.\nPer a qualsevol dubte relatiu al tractament de les dades personals per part del Banco de España, l'Usuari pot contactar amb el seu Delegat de Protecció de Dades mitjançant el formulari de contacte següent, o mitjançant un escrit dirigit al domicili del Banco de Espanya, a l'atenció del “Delegat de Protecció de Dades”.\nPer a quina finalitat es tracten les dades personals?\nCadascuna de les activitats de tractament de dades personals que duu a terme el Banco de España té les seves finalitats pròpies, les quals poden consultar-se a l'enllaç següent dirigit al Registre d'Activitats de Tractament del Banco de España.\nAixí mateix, el Banco de España utilitza cookies amb la finalitat d'elaborar informes estadístics sobre els hàbits d'accés i l’activitat desenvolupada pels Usuaris al Lloc web, de conformitat amb les disposicions de la Política de Cookies següent.\nPer què és legítim el tractament de les dades personals?\nDepenent de la finalitat, la base legitimadora de les activitats de tractament de dades personals efectuades pel Banco de España pot ser qualsevol de les següents:\nEl compliment d'una obligació legal, el compliment d'una missió duta a terme per interès públic o l'exercici de poders públics conferits al Banco de España, en aquells casos en els quals el tractament sigui necessari per a l'exercici de les obligacions, de les competències i dels poders legalment atribuïts al Banco de España. Amb caràcter general, els tractaments de dades personals efectuats pel Banco de España resulten necessaris per al compliment de les obligacions legals i les competències que li confereixen, entre d'altres, les normes amb rang de llei següents:\nLlei 13/1994, d'1 de juny, d'autonomia del Banco de España.\nLlei 10/2014, de 26 de juny, d'ordenació, de supervisió i de solvència d'entitats de crèdit.\nL'existència d'una relació contractual o precontractual, en aquells casos en els quals el tractament sigui necessari per a l'execució de relacions contractuals o per a l'aplicació de mesures precontractuals sol·licitades per l'Usuari.\nEl consentiment prestat per l'Usuari, si escau, depenent del cas, com ocorre amb el tractament que resulta de la subscripció a llistes de distribució de butlletins d'informació. Aquest consentiment podrà ser retirat en qualsevol moment, si bé la retirada no afectarà la licitud dels tractaments efectuats amb anterioritat.\nL'Usuari podrà consultar la base legitimadora de cadascuna de les activitats de tractament de dades personals efectuades pel Banco de España a l'enllaç següent dirigit al Registre d'Activitats de Tractament del Banco de España.\nAmb caràcter general, les dades personals objecte de tractament només seran comunicades a tercers en compliment d'una obligació legal. No obstant això, les dades personals podran ser posades en coneixement d'empreses o de tercers que presten serveis al Banco de España i els serveis del qual siguin necessaris per a la prestació de les finalitats anteriors.\nEls destinataris indicats al present apartat poden estar situats dins o fora de l'Espai Econòmic Europeu; en aquest darrer cas, estan degudament legitimades les transferències internacionals de dades.\nL'Usuari podrà consultar els destinataris de les dades per a cadascuna de les activitats de tractament efectuades pel Banco de España a l'enllaç següent dirigit al Registre d'Activitats de Tractament del Banco de España.\nLes dades personals de l'Usuari es conservaran durant el temps necessari per complir amb la finalitat per la qual van recaptar-se i per determinar les possibles responsabilitats que poguessin derivar d'aquesta finalitat i del tractament de les dades. En els casos legalment establerts, serà aplicable la normativa en matèria d'arxiu i de patrimoni documental espanyol.\nQuins drets reconeix la normativa en matèria de protecció de dades?\nL'Usuari pot revocar els consentiments atorgats i exercir els seus drets d'accés, de rectificació, de supressió i de portabilitat de les seves dades, de limitació i d'oposició al tractament, així com a no ser objecte de decisions basades únicament en el tractament automatitzat de les seves dades, si escau, de conformitat amb la normativa aplicable en matèria de protecció de dades personals.\nPer a això, pot presentar una sol·licitud a través del procediment indicat en la nostra seu electrònica , acreditant la seva identitat, ja sigui presencialment, per correu postal o de manera electrònica.\nEn cas que l'Usuari consideri que el Banco de España ha vulnerat els drets que li assisteixen en matèria de protecció de dades personals, podrà (i) presentar, amb caràcter previ a la interposició d'una reclamació davant l’Agència Espanyola de Protecció de Dades, una reclamació davant el Delegat de Protecció de Dades del Banco de España mitjançant el formulari de contacte següent, o mitjançant un escrit dirigit a Banco de España, Calle Alcalá núm. 48, 28014, Madrid, Espanya, a l'atenció del “Delegat de Protecció de Dades”; o (ii) presentar directament una reclamació davant l'Agència Espanyola de Protecció de Dades (www.aepd.es ).\nCom es protegeixen les dades personals?\nLes dades personals de l'Usuari es tractaran, en tot moment, de forma absolutament confidencial i amb el deure de secret preceptiu pel que fa a aquesta informació, de conformitat amb les disposicions de la normativa d'aplicació, de manera que s’adoptin a aquest efecte les mesures d'índole tècnica i organitzativa necessàries que garanteixin la seguretat de les dades i n'evitin l'alteració, la pèrdua, el tractament o l'accés no autoritzat, i es tindrà en consideració l'estat de la tecnologia, la naturalesa de les dades emmagatzemades i els riscos als quals estan exposades. En concret, el Banco de España aplica, entre d'altres, les mesures de seguretat corresponents dins de les previstes a l'Esquema Nacional de Seguretat.\nÉs obligatori que faciliti les dades personals?\nLes dades sol·licitades pel Banco de España són, amb caràcter general, obligatòries (llevat que s'especifiqui el contrari al camp requerit) per complir amb les finalitats de cada activitat de tractament. Per tant, si no es faciliten aquestes dades, o no es faciliten correctament, no podran atendre's, sense perjudici que podrà visualitzar-ne lliurement el contingut del Lloc web.\nQuina és la seva responsabilitat pel que fa a les dades personals facilitades?\nGaranteix que les dades que facilita al Banco de España són vertaderes, exactes, completes i actualitzades. A aquest efecte, l'Usuari respon de la veracitat de les dades que comuniqui i les mantindrà convenientment actualitzades, de manera que respongui a la situació real.\nSerà responsable de les informacions falses, excessives o inexactes que proporcioni a través del Lloc web, i dels danys i perjudicis, directes o indirectes, que això causi al Banco de España o a tercers.\nEn cas que faciliti dades de tercers, manifesta disposar-ne del consentiment si fos preceptiu, i es compromet a traslladar a l'interessat, titular d'aquestes dades, la informació continguda a la present Política de Privacitat, i a eximir el Banco de España de qualsevol responsabilitat en aquest sentit. No obstant això, el Banco de España podrà dur a terme les verificacions necessàries per constatar aquest fet, de manera que podrà adoptar les mesures de diligència deguda que corresponguin, conforme a la normativa de protecció de dades.\nEl Banco de España vetllarà per l'ús adequat de dades personals de menors i garantirà el respecte a les lleis que els siguin aplicables, amb les mesures que raonablement siguin oportunes. No obstant això, el Banco de España no es responsabilitzarà de les dades personals facilitades per aquells menors que no tinguin l'edat mínima prevista legalment a la normativa vigent per poder consentir el tractament de les seves dades personals per ells mateixos, sense el consentiment previ dels seus pares, tutors o representants legals.


- d’octubre 01, 2021\nLes xarxes socials les carrega el dimoni i tanta immediatesa no deu ser gens bona. Respira i pensa abans de comentar res. La gent més salvatge va malparlar contra el suposat repartiment de vestimenta usada per als pobres palmers per part del cuiner José Andrés que va estar repartint “ropa vieja” a les víctimes del volcà “Cumbre Vieja” de La Palma. No estem parlant de roba, estem parlant de les sobres del menjar. Menjar d’aprofitament.\nFa uns dies aquesta recepta es va convertir en protagonista de l’actualitat sense menjar-s’ho no beure-s’ho. Massa ignorància. Les sobres o com diuen en les Canàries “ropas viejas”.\nLes nostres sobres, allò que queda d’un menjar, és com la “ropa vieja” de les illes. Sucar els aliments el màxim possible, el “santo y seña” de la cuina domèstica. Les sobres es recalfen, es banyen, es piquen per fer un plat nou. Sopes, truites, menestres, pastissets, croquetes, entrepans són alguns dels mètodes per aprofitar les sobres. Per exemple, les sobres del pa dur serveixen per a fer sopa d’all, llesques amb ou “torrijas”,etc. Ara es parla d’economia circular i sostenible el que per als nostres majors era la quotidianitat del dia a dia. Les eines de la cuina passaven de pares a fills (o mare a filles), les sabates als germans menuts, la roba descosida s’apedaçava.\n“De les sobres, es fan les obres” significa que cal no dedicar a obres sinó allò que no necessitem per a les coses de cada dia; “La sobra d’ahir, falta fa hui”, vol dir que si deixen perdre coses perquè n’hi ha abundància, sols vindre un dia que es necessiten i no es tenen.\nDiuen i conten els llibres sobre la recepta de la “ropa vieja” que una dona sevillana (Maria Rosa Calvillo) la va inventar al segle XVIII al apuntar-la en el seu llibre “Libro de apuntaciones de guisos y dulces”. Era un clàssic de les sobres (tomaques i pebreres/pimentons). Deia així “ se pone azeyte a freir y luego que umea bien se le echa un poco de pimiento Colorado y un agito (sic) y en estando frito uno y otro se saca y se echa a reogar el pimiento berde (sic) y en estando se echa el tomate y como la mitad de la porcion de tomate de sebolla (sic) picada menuda, se maja el pimiento y ajo frito, qulantro (sic), cominos y unos granos de pimienta y despues se echa la carne fianbre (sic) y se deja con poco caldo”.\nLa “ropa vieja” no té clar el seu origen, però sembla que es pot remuntar a la cuina sefardí (jueus), la “adafina” (bullit de cigrons elaborat amb carn de corder) de l’Edat Medieval que de la península passa a les illes Canàries i d’allí va pegar el bot al Carib, on és un plat icònic.\nHui parlarem un poc de tot i de res. Arribem a l’...\nLes xarxes socials les carrega eldimoni i tanta im...


Gandia arriba a les 110 acreditacions SICTED i consolida el projecte amb 20 municipis com subdestins | Socialistes / Socialistas de Gandia. PSPV-PSOE\nGandia arriba a les 110 acreditacions SICTED i consolida el projecte amb 20 municipis com subdestins\nHomeNotíciesGandia arriba a les 110 acreditacions SICTED i consolida el projecte amb 20 municipis com subdestins\nL’Hotel Bayren va acollir ahir el VI lliurament dels diplomes SICTED (Sistema Integral de Qualitat Turística Espanyola en Destinacions) que reconeix la tasca d’establiments, empreses i entitats que se sumen a este projecte, que exigix uns mínims de qualitat i s’emmarca en la línia d’assolir l’excel·lència turística que pretén el Govern de Gandia i el sector per tal de diferenciar d’altres destinacions.\nL’acte va comptar amb les intervencions de l’alcaldessa de Gandia, Diana Morant, i el regidor de Turisme i Platges a l’Ajuntament de Gandia, Vicent Mascarell. Van assistir a l’esdeveniment de lliurament d’estos reconeixements un nodrit grup d’empresaris de sector turístic, així com altres membres del Govern local.\nDesprés de sis anys d’implantació, cada vegada són més els organismes públics i empreses privades de Gandia i la Safor que s’han adherit al projecte que es va iniciar des de Gandia l’any 2014. L’evolució del SICTED ha estat destacada i hui en dia ja compta amb 110 establiments reconeguts, mentre que altres 37 estan treballant per aconseguir el distintiu.\nDurant l’acte, també es va abordar la importància dels subdestins SICTED, un projecte que va tindre a Barx com a pioner en 2018 i que enguany ha aconseguit sumar a altres 19 municipis de la comarca: Ador, Alfauir, l’Alqueria de la Comtessa, Bellreguard, Beniarjó, Benirredrà, Daimús, Guardamar de la Safor, la Font d’en Carròs, Miramar, Palma de Gandia, Piles, Potries, el Real de Gandia, Ròtova, Simat de la Valldigna, Tavernes de la Valldigna, Villalonga i Xeresa.\nL’edil de Turisme va tindre unes paraules d’agraïment per a tots aquells que han confiat en el projecte SICTED. “Gràcies a tots vosaltres i al vostre treball perquè poseu en valor i amplieu la nostra oferta turística perquè en la recerca de les vacances, cada vegada cobra més importància l’experiència vital i en este punt és vital la col·laboració del sector empresarial”.\nEl regidor socialista també va destacar que “tots tenim molts dubtes sobre el futur, però sabem que el turisme és la indústria de la felicitat i entre tots, amb responsabilitat col·lectiva, hem convertit Gandia en una de les destinacions més segures d’Espanya i la nostra platja en una de les més segures d’Europa”.\nPer a concloure, Mascarell va destacar el creixement de la iniciativa SICTED i va mostrar la seua satisfacció per la incorporació de nous municipis. “Gandia sense la comarca no és res i la nostra proximitat ens permet que les persones que ens visiten puguen viure experiències molt diferents. Estem molt a prop i hem d’actuar de manera conjunta perquè tots junts som més forts”, va indicar.\nPer la seua banda, Diana Morant va afirmar que “la pandèmia ha generat moltes incerteses i inseguretats que s’han vist compensades per una ciutadania que ha estat a l’altura de les circumstàncies”. L’alcaldessa també es va referir a la qualitat com a “un objectiu que hem de perseguir per satisfer les necessitats de totes les persones que ens visiten”.\nSobre esta sisena entrega, Morant l’ha qualificada d'”històrica” després de la incorporació enguany de 19 municipis a la iniciativa i s’ha dirigit als alcaldes d’estos municipis afirmant que “aneu a marcar història en els vostres pobles. El SICTED és el gran projecte revolucionari i transformador del turisme de Gandia que ha permés augmentar la qualitat al temps que tots s’han convertit en referenciadors de la resta. Hui estem fent comarca. Les persones que ens visiten no necessiten que els expliquem que les platges, la marjal o les muntanyes estan separades per les línies dels nostres municipis. Hem de ser capaços de comprendre que el nostre entorn, cuina i naturalesa són universals”.\nFinalment, l’alcaldessa va fer referència a l’esperit de Gandia i la seua gent. “El que ens mou és este esperit inconformista i lluitador que ens permetrà que este estiu siga bo per a tothom. Un estiu que ens donarà la possibilitat de retrobar-nos; que els nostres majors deixen d’estar aïllats; que els xiquets i xiquetes tornen als parcs. És una cosa que necessitem i vosaltres, el sector turístic, aneu a ser els que ho feu possible”.


La pintura abstracta en la ceràmica - ColorIT\nHi ha moltes maneres de pintar en ceràmica i es poden emprar infinitat de tècniques, estils i moviments. Nosaltres som amants de cada una de les formes en què una peça pot ser decorada. El que ens agrada, per sobre de tot, és expressar sentiments i emocions en elles, o captar moments i construir records a través de la ceràmica, pinzells i pintures! No obstant això, aquesta setmana volem parlar sobre la pintura abstracta, un art que va aparèixer l’any 1906 amb la pintora sueca Hilma af Klint.\nAquest moviment artístic va sorgir davant de la necessitat de prescindir dels elements figuratius i objectes, i centrar la imaginació i creació en elements abstractes, que no tinguessin cap mena de realitat. Així doncs, la combinació de línies i colors converteix una obra en una creació plena d’interpretacions diferents que l’espectador pot crear. Estem davant, doncs, d’una mena de realisme conceptual, en què els colors, les pinzellades, les formes i les mides prenen un gran protagonisme.\nL’art abstracte es va dividir en dues parts: els creadors d’art expressiu i els geomètrics. Els primers volien fer un art més subjectiu i espontani. Unes obres que insten a la interpretació i que són molt ambigües, per tant, accepten múltiples interpretacions i opinions.\nPer altra banda, l’art abstracte geomètric vol ser més objectiu, més universal… Es basa en una composició més planificada i estructurada. No obstant això, tots els artistes abstractes tenen uns objectius molt clars: alterar els colors, distorsionar els espais tridimensionals i ignorar les regles de la perspectiva.\nExisteixen altres tendències que defineixen un estil diferent en cada un d’ells: el curvilini, el cromàtic, el gestual, el minimalista…\nOrigen de l’art abstracte\nEs creu que aquest moviment va començar a principis del segle XX, més concretament el 1909-1910. Sense dubte, l’artista més important d’aquesta època va ser Wassily Kandinsky. Encara que el primer artista abstracte va ser el Lituà Mikalojus Konstantinas Ciurlionis, que el 1904 va crear la seva primera obra.\nKandinsky creava obres abstractes amb un sentiment indubtable que omplia tota la seva pintura. I és que el seu gran objectiu era despertar l’emoció de l’espectador. Segons ell, l’art era una òptima eina per deixar anar les emocions que tenim dins, els estats d’ànim…\nCOLOR IT i la pintura abstracta\nAl nostre Instagram podràs veure algunes de les creativitats o vídeos que representen l’art abstracte. I és que a COLOR IT ens encanta que els nostres artistes utilitzin tota mena de tècniques i moviments per crear les seves pròpies peces.\nSi vols venir a la nostra cafeteria creativa i crear una peça usant l’art abstracte, aquí t’estarem esperant!


Parpelles caigudes | Centre d'oftalmologia Barraquer\nLes parpelles caigudes corresponen a la patologia de ptosi palpebral. Es tracta d'una situació en què, per causes molt diverses, la parpella superior no es pot obrir normalment i, per tant, els pacients són incapaços d'obrir els ulls amb normalitat ni naturalitat. Això provoca que la visió es pugui veure afectada molt sovint per un error d'obertura palpebral.\nExisteixen moltes i diverses causes de ptosi palpebral. Malgrat això, tots els pacients acudeixen a consulta en notar la "parpella caiguda". Pot ser una afectació merament estètica, o arribar a afectar fins i tot la visió perquè la parpella superior simplement "tapa" la pupil·la i la persona afectada és incapaç de veure-hi per aquell ull. En infants és on aquest fet és més important, perquè una posició baixa de la parpella en un ull pot comportar el desenvolupament d'un ull gandul, per la qual cosa en aquests casos ha de ser prioritària i preferent la consulta amb un especialista.\nL'etiologia de la ptosi palpebral és molt variada, fonamentalment amb afectació diversa del múscul elevador de la parpella superior. Aquest és el múscul més important en l'obertura palpebral i, quan falla la caiguda de la parpella, és pràcticament la norma.\nLa ptosi més freqüent és la involutiva, o aponeuròtica, que es produeix sobretot en gent gran a causa de l'envelliment. En aquests casos, el múscul elevador pot estar totalment sa, amb molt bona funció, però els processos d'envelliment n'afecten el tendó, que es coneix com a aponeurosi. Aquesta estructura s'elonga i deixa de tenir la consistència i tensió necessàries per a un bon funcionament, amb la qual cosa la parpella superior cau.\nLa segona etiologia més freqüent és la ptosi congènita. Es produeix en edat infantil, fins i tot després de néixer, i es basa en una fallada en la funció del múscul elevador. El pacient neix amb un múscul elevador defectuós el qual, independentment de l'estat de l'aponeurosi, no és capaç de fer correctament la seva funció. En aquests casos, si l'afectació és important i la pupil·la s'hi veu afectada, és fonamental acudir ràpidament a l'especialista per valorar la funció visual de l'ull i prevenir, sigui com sigui, que es desenvolupi una ambliopia —el que comunament s'anomena "ull gandul". Si no existeix afectació a l'eix visual, esdevé llavors una ptosi de tipus estètic i es corregirà quan el pacient o els seus pares ho considerin adient.\nAltres etiologies de ptosi palpebral no tan freqüents són la mecànica, la neurogènica o la traumàtica.\nLa prevenció de la ptosi palpebral no existeix en realitat, però sí que se'n poden minimitzar els efectes en la visió de manera ràpida i precoç. Això resulta imprescindible en casos de nens petits encara en període de desenvolupament visual.\nEl tractament de la ptosi palpebral sempre és quirúrgic. Segons l'etiologia causant, i sobretot segons la funció del múscul elevador, es farà servir una tècnica o una altra. Pel que fa a la precocitat del tractament, sempre dependrà, en infants, de la possibilitat que es produeixi un gandul.\nUn cop operat l'ull amb ptosi, tornarà a caure?\nLa solució quirúrgica és molt estable en el temps. Una vegada aconseguida una posició correcta, acostuma a mantenir-se durant molts anys —si no tota la vida— sense modificacions. Una excepció a aquesta regla general són els pacients amb malalties musculars progressives, en què l'evolució de la malaltia pot comportar una nova ptosi malgrat un tractament quirúrgic totalment correcte.\nDesprés de l'operació, podré tancar l'ull o em quedarà obert sempre?\nLa cirurgia de ptosi permetrà una obertura normal de la parpella, però no n'ha de modificar el tancament. Si això passés, caldrà solucionar-ho, però en cap cas es tracta d'una complicació freqüent de la cirurgia.


Girona Excel·lent | Coca de llardons\n250 g de llardons de la mocada\n5 ous de 60 g cada un\n100 g de pinyons i filets d’ametlles\n2 dl d’oli d’oliva verge extra de l’Empordà\nBarregeu en un bol 4 ous, l’oli, el sucre i el llevat desfet amb un xic d’aigua tèbia.\nAfegiu-hi la farina a poc a poc, remenant-la fins a formar una massa. Amasseu-la fins que perdi un xic de força. Per saber si està al punt, preneu una petita porció de massa, feu-ne una bola i estireu-la com si féssiu un tel. Aquest tel no s’ha de trencar i ha de quedar molt fi.\nBarregeu a la massa els llardons tallats menuts i la matafaluga. Estireu-la en una plàtera de 5 cm d’alçària untada d’oli.\nPinteu-la amb l’ou restant deixatat, escampeu-hi els pinyons i els filets d’ametlles i el sucre restant. Tapeu-la amb un drap i deixeu-la reposar en un lloc tebi fins que dobli el volum.\nQuan hagi doblat el volum, poseu-la a coure en un forn preescalfat a 180 oC durant 25 minuts aproximadament.


475/476 Amb l’ocupació de Tàrraco per part del rei Euric s’inicia el període visigòtic, força esplendorós.\n516 1r concili provincial de la Tarraconense, celebrat a la ciutat de Tarragona i presidit per l’arquebisbe Joan (6 de novembre). Decreta unes constitucions sobre els bisbes, els clergues i el monjos. Hi participen els bisbes d’Empúries, Cartago, Girona, Barcelona, Tortosa, Illiberis (Elna), Saragossa i Osona, a més del metropolità. També formaven part de la província Tarraconense: Egara (Terrassa), Urgell, Tarassona, Pamplona, Oca (Burgos), Amaia i Seguia (a la vall de l’Ebre), Osca i Alesanco o Alisana (a la Rioja).Fins al segle V també formaven part de la província eclesiàstica Menorca, Mallorca i Eivissa, que aquell segle van passar a dependre de Sardenya.\nDurant el segle VI també València va estar unida a la Tarraconense, però al segle VII va passar a la Cartaginense.\nQuant als concilis provincials, fins a la invasió sarraïna se’n van celebrar a Girona (517), Barcelona (540), Lleida (546), Saragossa (592), Osca (598), Barcelona (599), Egara (614) i Saragossa (691).\nL’impuls inicial es va veure minvat per l’absorció dels concilis de Toledo. Sota el domini dels francs se’n reuneixen alguns a Barcelona (906), Font Coberta-Narbona (911), Vic (1015, 1027, 1029, 1033) i Roda (1022), quan l’arquebisbe de Narbona intervenia en afers concrets del país i en qüestions de pau i treva.\nDurant el període de la reforma gregoriana es tria Girona com a seu dels concilis (1068, 1078, 1097, 1100, 1101, 1117), encara que també se’n reuneixen a Vic (1068), Roda (1076) i Besalú (1077).\nLa creixent importància de Barcelona i la propera restauració de Tarragona com a província eclesiàstica fan retornar les reunions a la seu metropolitana. De la primera etapa dels concilis de la província tarraconense restaurada és important el de Lleida (1229), on, en aplicació del concili del Laterà (1215), es disposa la celebració d’un concili provincial anual. La disposició no és seguida al peu de la lletra, però és causa d’una major continuïtat.\nUna segona etapa va del 1455 al 1476, temps dels arquebisbes Joan Andreu Sorts i Pere de Urrea, i de la guerra contra els turcs i la guerra civil catalana.\nLa tercera, entre 1517 i 1560, comprèn 26 reunions.\nLa quarta i darrera etapa arriba fins al 1757, amb un concili que presideix l’arquebisbe Jaume de Cortada i Brú.\nLes intromissions reials paralitzen aquests nostres concilis, que havien convertit Tarragona en un important centre legislatiu i normatiu de la vida eclesiàstica i formen la sèrie conciliar més important de la península.\nEl 1859 l’arquebisbe Costa i Borràs va intentar, sense èxit, de convocar-ne un de nou.\nEls continguts d’aquests concilis són molt diversos (costums, sagraments, subsidis, beneficis, celibat, predicació, heretgies, etc.). Des de 1146 se’n van celebrar uns 150.\n517 El bisbe Joan escriu al papa Hormisdes i li consulta què ha de fer amb els grecs que vénen aquí i volen ordenar-se. El papa el nomena “vicari apostòlic de totes les províncies d’Hispània”.\n585 Ermenegild, fill del rei Leovigild, governador de la Bètica i convertit al catolicisme (any 579), és empresonat i assassinat a Tarragona, de resultes del conflicte amb els arrians.\n(700) S’escriu l’Oracional visigòtic tarraconense, actualment conservat a la Biblioteca Capitular de Verona. És conegut com al Còdex de Verona.\n(711) Invasió sarraïna d’Hispània.El bisbe sant Pròsper, juntament amb clergues i ciutadans de Tàrraco, es refugia a la costa d’Itàlia. S’hi emporta l’Oracional tarraconense i les relíquies de sant Fructuós. Tarragona és, temps després, abandonada.


Preguntes més freqüents (FAQ) - CalcMe - Documentation - WIRIS\nExisteix l'opció d'utilitzar CalcMe en versió d'escritori?\nWiris CAS disposava d'una versió fora de línia, Wiris Desktop, que es podia descarregar i instalar com a aplicació local. També des del 2017, tot i que es podia seguir utilitzant en cas de ja tenir-la descarregada, va deixar de ser soportada atès que es va començar a animar als usuaris a fer la transició cap a CalcMe.\nEn resum, encara que es disposi de les credencials i l'entorn adequat per a utilitzar la calculadora vella, us recomanem encaridament que utilitzeu CalcMe. Tingueu en compte que els manuals actualitzats estan pensats per a la nova versió de l'eina.\nOn puc trobar una llista completa de totes les comandes existents amb CalcMe?\nEn la següent secció pots trobar totes les comandes disponibles amb CalcMe ordenades alfabèticamente i per branca de les matemàticas a la que pertanyen\nPer ara, dita secció només està disponible en anglès. Per tal de traduir qualsevol funció al català, pots fer click sobre la demo interactiva i canviar l'idioma de la sessió.\nÚs de l'eina\nCom aconsegueixo que els resultats apareguin en format decimal?\nPer defecte, CalcMe no converteix a format decimal aquells resultats que pot expressar racionalment. Per a tal propòsit, has d'utilitzar l'acció Aproximar (Ctrl + Shift + A) o multiplicar el resultat, per exemple, per 1.0.\nCom es calcula la matriu d'adjunts a CalcMe?\nEn primer lloc, hem d'especificar que no és el mateix la matriu adjunta que la matriu d'adjunts. En funció de les referències utilitzades, s'utilitza una terminologia o una altra essent una la trasposta de l'altra. Per a calcular-la, s'ha d'utilitzar la comanda matriu_adjunta().\nTal i com CalcMe entén la matriu adunta (com a matriu d'adjunts trasposada), únicament s'ha de multiplicar per l'invers del determinant per tal d'obtenir la matriu inversa.\nCom puc modificar la configuració del tauler gràfic?\nExisteixen essencialment dues maneres de configurar el tauler al teu gust, utilitzant la comanda atributs() o mitjançant el panell que pots trobar a la part superior dreta de la barra superior del tauler.\nAmbdues estan explicades detalladament aquí, però bàsicament has de modificar aquells paràmetres que resultin del teu interès.